Χρονοσειρά αέριων ρύπων στην πόλη της Θεσσαλονίκης
Creators: name: Χατζηδημητρίου, Ιωάννης Βασιλείου
Publisher: name: Aristotle University of Thessaloniki
Year: 2008
Subjects: Αέρια ρύπανση
Θεσσαλονίκη
Σταθμοί
Αιωρούμενα σωματίδια
Διοξείδιο αζώτου
Διοξείδιο άνθρακα
Air pollution
Thessaloniki
Stations
PM10
Nitrate Dionoxide
Carbon monoxide

description: Στην Διπλωματική Εργασία με τίτλο «Χρονοσειρές αέριων ρύπων για την πόλη της Θεσσαλονίκης», περιέχονται οι τιμές ατμοσφαιρικής ρύπανσης που παρατηρήθηκαν : α) στο Σταθμό που βρίσκεται στη συμβολή των οδών Εγνατίας και Βενιζέλου, β) στο Σταθμό που βρίσκεται στη συμβολή των οδών 25ης Μαρτίου και Καρακάση, γ) στο Σταθμό που βρίσκεται στη συμβολή των οδών Λαγκαδά και Κουτηφάρη και δ) στο Σταθμό της Επταπυργίου, από τον Ιανουάριο του 1989 μέχρι το Δεκέμβριο του 2002. Σε αυτό το σημείο, πρέπει να αναφερθεί ότι οι μετρήσεις των ρύπων για κάθε Σταθμό, ξεκίνησαν σε διαφορετικές χρονικές περιόδους μεταξύ τους.Τα αριθμητικά δεδομένα για κάθε χρονοσειρά προήλθαν από τις ωριαίες μετρήσεις του Δημοτικού Δικτύου Ελέγχου Ατμοσφαιρικής Ρύπανσης του Δήμου Θεσσαλονίκης και μετατράπηκαν στη συνέχεια σε ημερήσιες, μηνιαίες και ετήσιες. Τα αποτελέσματα της επεξεργασίας αυτής δίνονται σε διαγράμματα και πίνακες, με στόχο την κάλυψη των ειδικών αναγκών πρωτογενούς πληροφόρησης των Υπηρεσιών, Εργαστηρίων, Κοινωνικών και Επιστημονικών Φορέων και μελετητών, που ασχολούνται με το αντικείμενο της Ατμοσφαιρικής Ρύπανσης.Ο τόμος χωρίζεται σε επτά (7) κεφάλαια : Στο πρώτο κεφάλαιο, πραγματοποιείται εισαγωγή στο πρόβλημα της Ατμοσφαιρικής Ρύπανσης, αναφέροντας τις μορφές που μπορεί να πάρει ο κάθε ρύπος και τις πηγές προέλευσής του. Στη συνέχεια γίνεται αναφορά στους βασικότερους ατμοσφαιρικούς ρύπους, οι οποίοι και μελετώνται στην εργασία αυτή, κάνοντας ανάλυση στον καθένα σχετικά με τις πηγές, τις μορφές και τις επιδράσεις του καθένα.Στο δεύτερο κεφάλαιο, γίνεται εισαγωγή του προβλήματος στην πόλη της Θεσσαλονίκης, λεπτομερής αναφορά στους Σταθμούς στου Δικτύου, καθώς και λεπτομερής καταγραφή του εξοπλισμού του κάθε Σταθμού ξεχωριστά. Στο τρίτο κεφάλαιο, γίνεται αναφορά σε παρόμοιες μετρήσεις που πραγματοποιούνται από άλλους φορείς της πόλης και στη συνέχεια δίνεται μια σειρά από διαγράμματα χρονοσειρών για κάθε ρύπο και σταθμό ξεχωριστά για την περίοδο από το 1989 έως και το 2002. Στο τέταρτο κεφάλαιο, παρουσιάζεται με μια σειρά πινάκων και διαγραμμάτων η μέση μηνιαία των ρύπων για κάθε σταθμό ξεχωριστά, για την περίοδο 1989 – 2002. Στο πέμπτο κεφάλαιο, δίνονται τα θεσμοθετημένα όρια ποιότητας της ατμόσφαιρας, με μια σειρά πινάκων για τον κάθε ρύπο ξεχωριστά. Στο έκτο κεφάλαιο, υπολογίζεται η διαχρονική εξέλιξη (τάση), του κάθε ρύπου για κάθε σταθμό ξεχωριστά για την περίοδο 1989 – 2002, εξάγοντας για τον κάθε ρύπο ξεχωριστά τα συμπεράσματα. Στο έβδομο και τελευταίο κεφάλαιο της Διπλωματικής Εργασίας, γίνεται μια προσέγγιση επίλυσης του προβλήματος της Ατμοσφαιρικής Ρύπανσης, προτείνοντας ορισμένους τρόπους αντιμετώπισης για να πραγματοποιηθούν διορθωτικές κινήσεις, με στόχο τη μείωση των συγκεντρώσεων των ρύπων και απώτερο σκοπό, την επίλυση του προβλήματος.
description: The dissertation present the chronoseries of the city of Thessaloniki between 1989 and 2002. It contains the behaviour, through all these years, of the air pollutants. The air pollutants that analysed are CO (Carbon Monoxide), NO(2)(Nitrate Monoxide), O(3) (Ozone), PM10.